CELEX: 32013D0137
Language: mt
Date: 2013-03-15 00:00:00
Title: 2013/137/UE: Deċiżjoni ta’ Implimentazzjoni tal-Kummissjoni tal- 15 ta’ Marzu 2013 li tawtorizza l-użu tal-annimali bovini f’riskju sa tmiem il-ħajja produttiva tagħhom fi Spanja wara konferma uffiċjali tal-preżenza tal-BSE (notifikata bid-dokument C(2013) 1473)

19.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 75/37
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-15 ta’ Marzu 2013
   li tawtorizza l-użu tal-annimali bovini f’riskju sa tmiem il-ħajja produttiva tagħhom fi Spanja wara konferma uffiċjali tal-preżenza tal-BSE
   (notifikata bid-dokument C(2013) 1473)
   (It-test bl-Ispanjol biss huwa awtentiku)
   (2013/137/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabbilixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (1), u b’mod partikolari t-tieni subparagrafu tal-Artikolu 13(1) tiegħu,
   Billi:
   
               (1)
            
            
               Ir-Regolament (KE) Nru 999/2001 jistabbilixxi regoli għall-prevenzjoni, kontroll u eradikazzjoni ta’ ċertu enċefalopatija sponġiformi li tinxtered (TSEs) fl-annimali. L-ewwel subparagrafu tal-Artikolu 13(1) ta’ dan ir-Regolament jipprevedi għall-miżuri ta’ eradikazzjoni li jridu jiġu applikati meta tkun ġiet ikkonfermata b’mod uffiċjali l-preżenza ta’ TSE. Dawn il-miżuri jikkonsistu b’mod partikolari fil-qatla u l-qerda sħiħa tal-annimali u l-prodotti li ġejjin mill-annimali li ġew identifikati li huma f’riskju (“annimali bovini f’riskju”) minħabba rabta epidemoloġika mal-annimali affettwati.
            
         
               (2)
            
            
               Spanja ressqet talba lill-Kummissjoni għal deċiżjoni biex ikun permess l-użu ta’ annimali bovini f’riskju sa tmiem il-ħajja produttiva tagħhom permezz ta’deroga mill-punt (c) tal-ewwel subparagrafu tal-Artikolu 13(1) tar-Regolament (KE) Nru 999/2001.
            
         
               (3)
            
            
               Il-miżuri ta’ kontroll imressqa minn Spanja jipprevedu għar-restrizzjoni stretta tal-moviment u t-traċċabbiltà tal-annimali bovini b’tali mod li l-livell attwali ta’ ħarsien tas-saħħa tal-bniedem u tal-annimal ma jkunx perikolat.
            
         
               (4)
            
            
               Abbażi ta’ valutazzjoni favorevoli tar-riskju, Spanja għandha għaldaqstant titħalla tuża annimali bovini f’riskju sa tmiem il-ħajja produttiva tagħhom sakemm jiġu sodisfatti ċerti kondizzjonijiet.
            
         
               (5)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   1.   Permezz ta’ deroga mill-punt (c) tal-ewwel subparagrafu tal-Artikolu 13(1) tar-Regolament (KE) Nru 999/2001, Spanja tista’ tuża l-annimali bovini msemmija fit-tieni u t-tielet inċiżi tal-punt 1(a) tal-Anness VII ta’ dak ir-Regolament sa tmiem il-ħajja produttiva tagħhom skont il-kondizzjonijiet stipulati fil-paragrafi 2 u 3 ta’ dan l-Artikolu.
   2.   Spanja għandha tiżgura li l-annimali bovini msemmija fil-paragrafu 1:
   
               (a)
            
            
               ikunu traċċabbli b’mod permanenti fil-bażi tad-dejta elettronika stipulata fl-Artikolu 5 tar-Regolament (KE) Nru 1760/2000 tal-Parlament Ewropew u tal-Kunsill (2);
            
         
               (b)
            
            
               jiġu mċaqalqa biss mill-azjenda taħt sorveljanza uffiċjali u għal skopijiet ta’ qerda;
            
         
               (c)
            
            
               ma jintbagħtux fi Stati Membri oħra jew ma jiġux esportati lejn pajjiżi terzi.
            
         3.   Spanja għandha twettaq kontrolli regolari biex tivverifika l-implimentazzjoni xierqa ta’ din id-Deċiżjoni.
   Artikolu 2
   Din id-Deċiżjoni hija indirizzata lir-Renju ta’ Spanja.
   
      Magħmul fi Brussell, il-15 ta’ Marzu 2013.
      
         
            Għall-Kummissjoni
         
         Tonio BORG
         
            Membru tal-Kummissjoni
         
      
   
   
      (1)  ĠU L 147, 31.5.2001, p. 1.
   
      (2)  ĠU L 204, 11.8.2000, p. 1.